૫૦૦ મિલિયન યુરોની ક્રીડાનૌકા. ૪૫૦.૩ મિલિયન ડૉલરનું ચિત્ર. ૩૦૦ મિલિયનનું એક આરામઘર. સાઉદી અરેબિયાના ફર્સ્ટ ડેપ્યુટી પ્રાઇમ મિનિસ્ટર એવં પાટવી કુંવર મોહમ્મદ બિન સલમાન અતિધનાઢ્ય છે. એમના પિતાશ્રી દેશના રાજા છે. ‘૮માં ૧.૮ બિલિયન ડૉલરનું એક ભવન લીધું. ‘૧૪ સુધીમાં કમ સે કમ ૧૧,૦૦૦ યુનિટ ન્યૂયૉર્કમાં ખરીદ્યા. ‘૧૫માં અર્ધાથી વધુ ટાઇમ્સ સ્ક્વેર બિલ્ડિંગ કબજે કર્યું. આવી કંપનીના સીઇઓ છે જેરેડ કુશ્નર. તેમના ભાઈ, પિતા વગેરે પણ વેરી વેરી બિગ બિઝનેસમેન અને શ્વશુરશ્રી છે ડોનાલ્ડ ટ્રમ્પ. ‘૮૫માં જન્મેલ જુનિયર સલમાન ‘ને ‘૮૧માં જન્મેલ જેરેડ, આ બે યુવાન ભેટ્યા. પોતાની કરોડો કે અરબોખરબોની સંપત્તિ માટે પછી, પહેલાં પોતપોતાના દેશ માટે.